Diari Oficial de la Generalitat Valenciana


Sumari del DOGV 7605, del 01-09-2015 (2015/7218)

RESOLUCIÓ de 30 de juliol de 2015, de la directora general de Justícia, per la qual es resol inscriure la modificació dels Estatuts del Col·legi Oficial de Bibliotecaris i Documentalistes de la Comunitat Valenciana i se'n disposa la publicació en el Diari Oficial de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7605

Data del DOGV
:   01-09-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/7218


Data del document
:   30-07-2015

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 30 de juliol de 2015, de la directora general de Justícia, per la qual es resol inscriure la modificació dels Estatuts del Col·legi Oficial de Bibliotecaris i Documentalistes de la Comunitat Valenciana i se'n disposa la publicació en el Diari Oficial de la Comunitat Valenciana.  
 [2015/7218]  
Vist l'expedient de modificació estatutària instruït a instàncies del Col·legi Oficial de Bibliotecaris i Documentalistes de la Comunitat Valenciana, inscrit amb el número 103 de la Secció Primera del Registre de Col·legis Professionals i de Consells Valencians Professionals de la Comunitat Valenciana, en què se sol·licita la inscripció de la modificació estatutària en el dit registre, atesos els següents  
  
Fets  
  
Primer  
Els Estatuts del Col·legi Oficial de Bibliotecaris i Documentalistes de la Comunitat Valenciana van ser aprovats per la Resolució de 17 de juliol de 2007, del director general de Justícia i Menor, de la Conselleria de Justícia i Administracions Públiques (DOGV 5577, 14.08.2007), i modificats mitjançant la Resolució de 5 de novembre de 2010 (DOCV 6400, 18.11.2000), del director general de Justícia i Menor, de la Conselleria de Justícia i Administracions Públiques, i mitjançant una Resolució de 15 d'octubre de 2013 (DOCV 7141, 29.10.2013), del director general de Justícia de la Conselleria de Governació i Justícia.   
  
  
Segon  
La secretària del Col·legi Oficial de Bibliotecaris i Documentalistes de la Comunitat Valenciana va presentar, en data 20 de febrer de 2015, la sol·licitud d'inscripció de la modificació dels Estatuts del Col·legi Oficial de Bibliotecaris i Documentalistes de la Comunitat Valenciana en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de Consells i Col·legis Professionals de la Comunitat Valenciana.  
  
  
Tercer  
Per mitjà d'ofici de 12 de juny de 2015, el Servici d'Entitats Jurídiques, de la llavors Conselleria de Governació i Justícia, va formular observacions prèvies al control de legalitat en relació a la modificació del text estatutari, i es va concedir el termini d'un mes a fi que formularen les al·legacions que consideraren oportunes.  
  
Quart  
Amb data 2 de juliol de 2015, va tindre entrada en el Registre de la Conselleria de Governació i Justícia l'escrit del Col·legi Oficial de Bibliotecaris i Documentalistes de la Comunitat Valenciana, pel qual es procedia a presentar al·legacions en relació a l'ofici de 12 de juny de 2015, del Servici d'Entitats Jurídiques, adjuntant-hi el text final de l'article objecte de la modificació estatutària, junt amb el certificat de la secretària, amb el vistiplau de la presidenta.  
  
Quint  
La modificació al text estatutari va ser aprovada per l'Assemblea General del col·legi, en la sessió de 17 de gener de 2015, i per la Junta ordinària de govern de 26 de juny de 2015, segons el certificat expedit el dia 29 de juny de 2015, per la secretària del col·legi, amb el vistiplau de la presidenta.  
  
Sext  
La modificació estatutària la inscripció de la qual se sol·licita es referix al canvi de redacció de l'apartat f de l'article 7, el qual queda redactat literalment com es diu tot seguit, i queda la resta de l'article 7 de manera inalterada:  
  
«Article 7. Funcions del col·legi.  
f) Promoure i desenvolupar la formació professional i fomentar el perfeccionament tècnic, científic i cultural del col·lectiu col·legiat. També es promourà la formació i perfeccionament professional en les matèries en les quals és competent el COBDCV, tant a col·legiats com a no col·legiats i pertanyents a altres professions que vulguen adquirir estos coneixements, com ara: el professorat de Primària, Secundària i universitari, professionals de ciències de la salut, de la comunicació i altres col·lectius professionals, tant de l'empresa pública com de la privada, que troben en els activitats del COBDCV un foment de la seua formació professional.»  
  
  
Fonaments de dret  
  
Primer  
La modificació estatutària respecta totes les determinacions exigides per l'article 10 de la Llei 6/1997, de 4 de desembre, de Consells i Col·legis Professionals de la Comunitat Valenciana, i en els propis estatuts del col·legi.  
  
Segon  
L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, competent perquè així ho disposa l'article 6.1 de l'esmentada Llei 6/1997, tenint en compte allò que s'ha previst per la disposició final del Decret 4/2002, de 8 de gener, en virtut de les atribucions que té conferides per l'article 20 del Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
Vistos l'article 36 de la Constitució i l'article 49.1.22 de l'Estatut d'Autonomia de la Comunitat Valenciana; la Llei 2/1974, de 13 de febrer, de Col·legis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
  
Primer  
Inscriure la modificació estatutària de l'apartat f de l'article 7 dels Estatuts del Col·legi Oficial de Bibliotecaris i Documentalistes de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana.  
  
Segon  
Publicar la present resolució en el Diari Oficial de la Comunitat Valenciana.  
  
Contra la present resolució que posa fi a la via administrativa es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que s'utilitze qualsevol altra via que es considere oportuna.  
  
València, 30 de juliol de 2015.- La directora general de Justícia: Maria Àngels Garcia Vidal.